**ΣΥΛΛΟΓΟΣ ΥΠΑΛΛΗΛΩΝ Κ.Υ. ΥΠΟΥΡΓΕΙΟΥ ΠΑΙΔΕΙΑΣ**

**email: syllogos@minedu.gov.gr** /www.sykyp.gr /Γρ. 044, τηλ. 210 3442057-58

Ανδρέα Παπανδρέου 37 Μαρούσι Τ.Κ. 15180

**Αρ. πρωτ. 51**

**Μαρούσι, 30-5-2023**

**ΠΡΟΣ**:

**ΟΛΟΥΣ ΤΟΥΣ ΥΠΑΛΛΗΛΟΥΣ Κ.Υ. ΥΠΑΙΘ**

**Θέμα:** **Οργάνωση λειτουργίας “camp” στο Δημόσιο Πρότυπο Παιδικό Γυμναστήριο Καισαριανής** **για τα παιδιά των υπαλλήλων της Κ.Υ. του Υ.ΠΑΙ.Θ.**

Ο Σύλλογός μας ενημερώνει τους υπηρετούντες γονείς (διοικητικούς και αποσπασμένους) στην Κεντρική Υπηρεσία του Υ.ΠΑΙ.Θ. ότι, σε συνεργασία με τη Διεύθυνση Φυσικής Αγωγής του Υ.ΠΑΙ.Θ., προχωρά στην οργάνωση για τη λειτουργία **“camp”** στο **Δημόσιο Πρότυπο Παιδικό Γυμναστήριο Καισαριανής,** **για μαθητές/τριες που φοίτησαν στο τρέχον σχολικό έτος στις τάξεις Α΄, Β΄, Γ΄, Δ΄, Ε΄ και ΣΤ΄ Δημοτικού**.

Η έναρξη λειτουργίας προβλέπεται μετά τη λήξη των μαθημάτων στα σχολεία της χώρας. Για τη λειτουργία του **απαραίτητη προϋπόθεση είναι να υπάρχει συμμετοχή άνω των 15 μαθητών/τριών**. Η συμμετοχή των μαθητών/τριών θα είναι δωρεάν.

Οι προτεινόμενες περίοδοι λειτουργίας είναι οι ακόλουθες:

**Α΄ περίοδος: από Δευτέρα 19 Ιουνίου έως Παρασκευή 23 Ιουνίου 2023,**

**Β΄ περίοδος: από Δευτέρα 26 Ιουνίου έως Παρασκευή 30 Ιουνίου 2023,**

**Γ΄ περίοδος: από Δευτέρα 3 Ιουλίου έως Παρασκευή 7 Ιουλίου 2023**.

Στο “camp” θα πραγματοποιούνται αθλητικές δράσεις και γνωριμία με καινοτόμα και μη διαδεδομένα αθλήματα από καθηγητές φυσικής αγωγής.

Οι ενδιαφερόμενοι εργαζόμενοι-γονείς της Κ.Υ του ΥΠ.ΑΙ.Θ. θα πρέπει να δηλώσουν τη συμμετοχή των παιδιών τους, **το αργότερο μέχρι την Τετάρτη 7 Ιουνίου 2023, αποστέλλοντας μήνυμα στο e-mail του Συλλόγου:** **syllogos@minedu.gov.gr**.

Στο μήνυμα οι ενδιαφερόμενοι θα πρέπει να αναγράφουν τις ακόλουθες πληροφορίες: **ονοματεπώνυμο γονέα-υπαλλήλου, Τμήμα που υπηρετεί, τηλέφωνο εσωτερικό και κινητό, ονοματεπώνυμο παιδιών, τάξεις που φοιτούν κατά το τρέχον σχολικό έτος, περίοδοι συμμετοχής.**

Μετά τη συγκέντρωση των δηλώσεων ενδιαφέροντος συμμετοχής, θα ακολουθήσει νέα ανακοίνωση για την οριστικοποίηση της λειτουργίας “camp” (εφόσον συμπληρωθεί ο ελάχιστος αριθμός συμμετοχών), με την οποία θα γνωστοποιείται και το κόστος μετακίνησης (με λεωφορείο) που θα επιβαρύνει κάθε γονέα.

|  |
| --- |
| ΓΙΑ ΤΟ ΔΙΟΙΚΗΤΙΚΟ ΣΥΜΒΟΥΛΙΟ |
| Η ΠΡΟΕΔΡΟΣΕΙΡΗΝΗ ΜΑΝΙΟΥ | Η ΓΕΝΙΚΗ ΓΡΑΜΜΑΤΕΑΣΒΑΣΙΛΙΚΗ ΚΑΡΚΑΝΗ  |